|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |

**DĖL UKMERGĖS RAJONO SAVIVALDYBĖS SPORTININKŲ, PASIEKUSIŲ AUKŠTŲ REZULTATŲ, SKATINIMO TVARKOS APRAŠO PATVIRTINIMO**

2022 m. sausio d. Nr.

Ukmergė

 Vadovaudamasi Lietuvos Respublikos vietos savivaldos įstatymo 6 straipsnio 29 punktu, ~~atsižvelgdama į Ukmergės rajono savivaldybės kūno kultūros ir sporto plėtros programą bei~~ atsižvelgdama į Ukmergės rajono savivaldybės kūno kultūros ir sporto tarybos 2022 m. sausio 10 d. nutarimą, Ukmergės rajono savivaldybės taryba n u s p r e n d ž i a:

Patvirtinti Ukmergės rajono savivaldybės sportininkų, pasiekusių aukštų rezultatų, skatinimo tvarkos aprašą (pridedama).

Savivaldybės meras

Projektą parengė:

Švietimo, kultūros ir sporto skyriaus

vyriausioji specialistė Rasa Ragelytė-Kraucevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PATVIRTINTA

Ukmergės rajono savivaldybės tarybos

2022 m. sausio d. sprendimu Nr.

**UKMERGĖS RAJONO SAVIVALDYBĖS SPORTININKŲ, PASIEKUSIŲ AUKŠTŲ REZULTATŲ, SKATINIO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ukmergės rajono savivaldybės sportininkų, pasiekusių aukštų rezultatų (laimėjusių 1, 2, 3 vietas Pasaulio, Europos, Lietuvos Respublikos čempionatuose, Lietuvos jaunių (jaunimo žaidynėse ir čempionatuose; Pasaulio, Europos, Lietuvos taurių varžybose), juos parengusių trenerių skatinimo tvarkos aprašas (toliau – Aprašas) reglamentuoja asmenų, komandų, pasiekusių aukštų rezultatų sporto srityje, juos parengusių trenerių (sporto mokytojų) skatinimo tvarką: paraiškų pateikimo, jų svarstymo, piniginių premijų skyrimo ir mokėjimo procedūras.

2. Tikslas – skatinti rajono sportinę veiklą, sportininkus, pasiekusius aukštų rezultatų ir garsinančius Ukmergės rajono savivaldybę, bei juos paruošusius trenerius (sporto mokytojus) ir skirti jiems pinigines premijas (toliau – Premijos).

3. Lėšos piniginėms premijoms skiriamos iš savivaldybės biudžeto Kūno kultūros ir sporto plėtros programos.

4. Gauti premijas turi teisę asmenys ir komandos, atstovaujančios Ukmergės rajono savivaldybei. Sportininkams, atstovaujantiems kelias savivaldybes, Premijos neskiriamos.

5. Piniginė premija sportininkui neskiriama, jei jis už tą patį laimėjimą apdovanotas Ukmergės rajono savivaldybės gabių vaikų ir jaunimo rėmimo fondo piniginiu prizu.

6. Ukmergės rajono kūno kultūros ir sporto taryba vertina pateiktas pretendentų paraiškas ir Savivaldybės administracijos direktoriui teikia siūlymus dėl konkrečių premijų skyrimo.

**II SKYRIUS**

**PARAIŠKŲ PATEIKIMO IR SVARSTYMO TVARKA**

7. Kandidatus Premijai gauti gali siūlyti sporto įstaigos, visuomeninės sporto organizacijos, Švietimo, kultūros ir sporto skyrius, bendrojo ugdymo mokyklos, patys sportininkai, sporto komandos.

8. Savivaldybės Švietimo, kultūros ir sporto skyrius apie paraiškų priėmimą skelbia Savivaldybės interneto svetainėje. Paraiškos priimamos nuo spalio 1 d. iki spalio 30 d.

9. Nustatytos formos paraiška (priedas) Premijai gauti pateikiama Savivaldybės interneto svetainėje arba išduodama Švietimo, kultūros ir sporto skyriuje.

10. Kartu su paraiška turi būti pateikti dokumentai, įrodantys varžybų rangą ir laimėtą vietą (varžybų nuostatai, protokolai, diplomai).

11. Paraiškos Premijoms gauti priimamos ir registruojamos savivaldybės administracijos Priimamajame, arba el. paštu priimamasis@ukmerge.lt.

**III SKYRIUS**

**PINIGINIŲ PREMIJŲ SKYRIMO KRITERIJAI IR DYDIS**

|  |  |
| --- | --- |
| Sporto varžybų pavadinimas | Iškovota vieta ir skiriamos piniginės premijos dydis (Eur) |
| pirmoji | antroji | trečioji |
| Pasaulio, Europos čempionatai | 1000 | 750 | 500 |
| Lietuvos Respublikos čempionatai | 500 | 400 | 300 |
| Lietuvos jaunių (jaunimo) žaidynės bei čempionatai | 300 | 200 | 150 |
| Pasaulio, Europos taurių varžybos | 600 | 500 | 400 |
| Lietuvos taurių varžybos | 400 | 300 | 200 |

 12. Lentelėje nurodytos maksimalios piniginės premijos skiriamos:

 12.1. olimpinių sporto šakų individualių ir komandinių rungčių, sportinių žaidimų sportininkams, nepriklausomai nuo varžovų skaičiaus;

 12.2. neolimpinių sporto šakų sportininkams, jeigu sporto varžybose dalyvauja ne mažiau kaip 15 varžovų, atstovaujančių ne mažiau kaip 10 rajonų ir (ar) miestų.

 13. Už komandinį sporto laimėjimą kiekvienam komandos nariui skiriama Premija, kuri komandai apskaičiuojama Piniginių premijų skyrimo lentelėje nurodytą piniginio prizo dydį dauginant iš oficialaus komandos ar komandinės rungties sportininkų skaičiaus.

 14. Treneriams (sporto mokytojams) skiriami 50 procentų sportininko gautos Premijos dydžio piniginiai apdovanojimai. Treneriams (sporto mokytojams) Premijos skiriamos tik už didžiausią sportininko laimėjimą tose pačiose rungtyse. Jeigu tose pačiose varžybose keli trenerio (sporto mokytojo) auklėtiniai laimi pinigines premijas, jų treneriui (sporto mokytojui) tenka du 50 procentų mažesni piniginiai apdovanojimai. Komandinių sporto šakų treneriams (sporto mokytojams) skiriama 50 procentų vieno sportininko gautos premijos dydžio premija.

 15. Jeigu sportininką rengia keli treneriai, Premijos dalijamos lygiomis dalimis.

 16. Premijomis vertinamos tik tos komandinės rungtys, kurių varžybų rezultatai nėra individualių rungčių rezultatų suma (t.y. už kuriuos sportininkas nėra gavęs individualaus padovanojimo).

 17. Premijos 25 procentais mažinamos už sporto laimėjimus antrame, 50 procentų – trečiame pagal pajėgumą sporto šakos varžybų lygmenyje.

 18. Premija mokama už vienerių k metų pasiekimus. Laikotarpis, už kurį skiriama Premija 2022 metais – nuo sausio 1 d. iki spalio 1 d., tolesniais metais vertinami sportininkų rezultatai, pasiekti nuo spalio 1 d. iki kitų metų rugsėjo 30 d.

**IV SKYRIUS**

**SPRENDIMŲ PRIĖMIMO TVARKA**

 19. Kandidatų premijai gauti paraiškas svarsto ir lėšų kiekį rekomenduoja Kūno kultūros ir sporto taryba, savo siūlymus ji teikia Savivaldybės administracijos direktoriui.

 20. Premijos gavėjas pagerbiamas artimiausio Kūno kultūros ir sporto tarybos posėdžio metu, premijos suma pervedama į piniginės premijos gavėjo sąskaitą.

 21. Jeigu komanda ar sportininkas tais pačiais metais keliose sporto varžybose pasiekia rezultatą, suteikiantį teisę gauti premiją, tai piniginis apdovanojimas skiriamas už didžiausią rezultatą.

**V SKYRIUS**

**BAIGIAMOSIOS NUOSTATOS**

 22. Šis Aprašas gali būti keičiamas, naikinamas rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukmergės rajono savivaldybės sportininkų,

pasiekusių aukštų rezultatų,

skatinimo tvarkos aprašo

priedas

**PARAIŠKA SKATINIMO PREMIJAI UŽ PASIEKTUS AUKŠTUS REZULTATUS SPORTO SRITYJE**

20\_\_m.\_\_\_\_\_\_\_\_\_\_\_\_\_\_\_d.

1. **INFORMACIJA APIE PAREIŠKĖJĄ**
	1. Juridinio asmens pavadinimas/fizinio asmens vardas, pavardė

 .....................................................................................................................

* 1. adresas ................................................................................................
	2. Telefonas .................................el.paštas...............................................
1. **INFORMACIJA APIE KANDIDATĄ**
	1. Siūlomas kandidatas (-ai) (vardas, pavardė)

....................................................................................................................

......................................................................................................................

* 1. Kandidato sporto šaka ........................................................................
	2. Atstovaujama komanda, organizacija.................................................
	3. Adresas.................................................................................................
	4. Telefonas...............................el.paštas.................................................
	5. Banko rekvizitai......................................................................................
1. **KANDIDATO (-Ų) PASIEKTI REZULTATAI**

......................................................................................................................

.......................................................................................................................

.......................................................................................................................

1. **KITA INFORMACIJA, REIKŠMINGA KANDIDATO REZULTATUI PAGRĮSTI** .....................................................................................................

.........................................................................................................................

..........................................................................................................................

1. **PRIDEDAMI DOKUMENTAI:**
	1. Dokumentai, kurie patvirtina laimėtą prizinę vietą

........................................................................................................

 5.2.dokumentai, įrodantys varžybų rangą (nuostatai, protokolai, lentelės...)

 ......................................................................................................................

..................................................................................................................................................

(Paraišką teikiančio asmens vardas, pavardė, pareigos, parašas)

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS SPORTININKŲ, PASIEKUSIŲ AUKŠTŲ REZULTATŲ, SKATINIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2022 m. sausio d.

Ukmergė

**1.** **Sprendimo projekto rengimo pagrindas:**

Lietuvos Respublikos vietos savivaldos įstatymo 6 skyriaus 29 punktas reglamentuoja, kad

viena iš savarankiškųjų savivaldybės funkcijų yra kūno kultūros ir sporto plėtojimas, gyventojų poilsio organizavimas.

 **2. Sprendimo projekto tikslas ir esmė:** skatinti rajono sportinę veiklą, skatinti rajono gyventojus, pasiekusius aukštų rezultatų sporto srityje, bei juos paruošusius trenerius (sporto mokytojus) ir skirti jiems pinigines premijas.

 **3. Šiuo metu galiojančios ir teikiamu projektu siūlomos naujos nuostatos (esant galimybei** – **lyginamasis variantas): –**

 **4. Sprendimui įgyvendinti reikalingos lėšos ir galimi finansavimo šaltiniai:**

 Rajono savivaldybės biudžeto Kūno kultūros ir sporto plėtros programos lėšos. Jei tokio Aprašo nuostatos galiotų 2021 metais, sportininkų ir jų trenerių (sporto mokytojų) premijoms už pasiektus rezultatus reikėtų apie 5800 Eur.

 **5. Priėmus sprendimą laukiami rezultatai, galimos pasekmės:**

 Priėmus šį sprendimą, bus patvirtintas Aprašas, įgalinantis skirti pinigines premijas sportininkams, pasiekusiems aukštų rezultatų ir garsinantiems Ukmergę.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

 Administracijos direktoriaus įsakymas dėl premijų skyrimo sportininkams.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas: –**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas priimtą sprendimą pateikia\*:** Švietimo, kultūros ir sporto skyriui, Apskaitos skyriui, Ukmergės sporto centrui.

**10. Aiškinamojo rašto priedai: -**

Švietimo, kultūros ir sporto skyriaus

vyriausioji specialistė Rasa Ragelytė-Kraucevičienė